b'\n_START_ARTICLE_\nPovodnjak in Makov \xc5\xa1krat\n_START_SECTION_\nInterpretacija\n_START_PARAGRAPH_\nV umazanem ribniku, na jasi sredi gozda, \xc5\xbeivi povodnjak Voltek. Te\xc5\xbeko je biti povodni mo\xc5\xbe v dana\xc5\xa1njih \xc4\x8dasih, ko so vse vode tako umazane \xe2\x80\xa6 Rad ima ro\xc5\xbeice, zato hodi na makovo polje, kjer vsakokrat odtrga mak in ga odnese v svoj grad. Vendar Voltek ne ve, da na makovem polju \xc5\xbeivi Makov \xc5\xa1krat. Nekega dne Makov \xc5\xa1krat zaloti Voltka med sprehajanjem po njegovem vrtu. Najprej se spreta, nato pa je povodnjaku dovoljeno, da si vsak dan odtrga mak. Voltek odide in k \xc5\xa1kratu pride Marjetica. Makov \xc5\xa1krat ji pove, da je ugotovil kdo hodi po njegovem vrtu. Marjetica je radovedna ro\xc5\xbeica in si nemudoma \xc5\xbeeli spoznati Voltka. Kljub temu da ji \xc5\xa1krat brani, hitro odide do ribnika. Tam pokli\xc4\x8de Voltka, ki je ob pogledu na njeno lepoto prevzet. \xc5\xbdeli si jo imeti zase, zato jo kljub njenemu upiranju vzame s seboj v grad. Zaskrbljen Makov \xc5\xa1krat se odpravi iskati Marjetico, saj je dolgo ni bilo nazaj. Pokli\xc4\x8de Voltka in ga prepri\xc4\x8da da spusti Marjetico. Voltek ji ni \xc5\xbeelel ni\xc4\x8d slabega, zato jo izpusti. \xc5\xbdalosten in osamljen odide nazaj na dno jezera. Marjetici je hudo zaradi Voltka, zato se odlo\xc4\x8di, da bo poiskala \xc4\x8carovnico Zeleno, katera bo o\xc4\x8distila ribnik in tako osre\xc4\x8dila Voltka. \xc4\x8carovnica z veseljem o\xc4\x8disti ribnik in okolico in tako tudi okoli jezera zacvetijo ro\xc5\xbee. Voltek je zopet sre\xc4\x8den.\n_START_SECTION_\nAnaliza\n_START_PARAGRAPH_\nGre za pou\xc4\x8dno pravljico, saj se dotakne teme o onesna\xc5\xbeenosti sveta, hkrati pa \xc5\xbeeli otrokom povedati, da je prihodnost v njihovih rokah. Pravljica otrokom tudi sporo\xc4\x8da, da ima vsak ribnik, vsaka voda svojega duha in naj se do nje obna\xc5\xa1ajo tako, kot da so sami tisti povodni mo\xc5\xbe, ki v njem \xc5\xbeivi._NEWLINE__NEWLINE_V pravljici zasledimo motive naivnosti, radovednosti, lepote in odpu\xc5\xa1\xc4\x8danja._NEWLINE_Motiv naivnosti: motiv se poka\xc5\xbee, ko se Marjetica, kljub opozorilom Makovega \xc5\xa1krata odpravi k Voltku, \xc4\x8deprav ga ne pozna._NEWLINE_Motiv radovednosti: Marjetica je radovedna ro\xc5\xbeica, ki si \xc5\xbeeli videti \xc4\x8dim ve\xc4\x8d novih stvari._NEWLINE_Motiv lepote: Voltek ugrabi Marjetico zaradi njene lepote, in ne zaradi slabih namenov._NEWLINE_Motv odpu\xc5\xa1\xc4\x8danja: Makov \xc5\xa1krat odpusti Voltku, \xc4\x8deprav je hodil po njegovem Makovem polju. Marjetka odpusti Voltku, \xc4\x8deprav jo je ugrabil.\n_START_SECTION_\nLutkovna pravljica\n_START_PARAGRAPH_\nPravljica Povodnjak in Makov \xc5\xa1krat je tudi lutkovna predstava, ki je nastala leta 1988 in je \xc5\xa1e vedno aktivna. Leta 1992 je bila prvi\xc4\x8d posneta v naravnem okolju, predvajana na Tv Slovenija, iz\xc5\xa1la pa je tudi kot videokaseta. Leta 1990 je prvi\xc4\x8d iz\xc5\xa1la v knjigi, leta 2009 pa ponovno v popolnoma novi izdaji.'